
FORORD  TIL  FØRSTE  UDGAVE. 


Det  hører  ingenlunde  til  de  lette  Opgaver  for  en 
Lærer  at  undervise  Smaabørn  i Gymnastik. 
Det  gælder  her  om  ikke  blot  at  træffe  det  rette 
Valg  af  Øvelserne  i Forhold  til  Børnenes  Alder  og 
legemlige  Udvikling,  — hvilket  allerede  kan  være 
vanskeligt  nok  — , men  tillige  om  at  sammenstille 
og  lede  Øvelserne  — afvekslende  med  Leg  — saa- 
ledes,  at  Børnene  holdes  i Aande  paa  en  til  deres 
Naturel  passende  Maade 

Dette  lille  Skrift,  som  er  udarbejdet  paa  Grund- 
lag af  Erfaringer,  som  Forfatteren  har  indvundet 
ved  flere  Aars  Virksomhed  som  Lærer  i Gymna- 
stik ved  Skoler  i København,  vil  derfor  kunne  yde 
god  Hjælp  for  dem,  der  skulle  undervise  Børn  i 
Gymnastik,  saavel  ved  de  deri  givne  Anvisninger 
og  praktiske  Vink  som  ogsaa  — og  ikke  mindst  — 
ved  de  Grupper  af  Øvelser  og  Lege  for  Børn  i 
forskellige  Aldere,  som  findes  angivne  deri. 

København  i September  1900. 


Ramsing, 

Gymnastikinspektor. 

FORORD  TIL  ANDEN  UDGAVE. 


Den  foreliggende  Bog  er  ikke  bleven  til  under 
Overvejelser  og  Tankeeksperimenter  ved  Skrive- 
bordet eller  ved  Uddrag  af  Bøger;  den  er  bleven 
til  i Gymnastiksalen  som  et  Resultat  af  Oplevelser 
og  Erfaringer  under  Forfatterens  fleraarige  Virk- 
sombed som  Gymnastiklærer.  Han  har  forstaaet 
at  lære  af  sine  Oplevelser,  og  han  har  en  sjælden 
Evne  til  at  fremstille  sine  Erfaringer,  saa  at  de 
bliver  levende,  overbevisende  og  lærerige  ogsaa  for 
andre. 

Bogens  gode  Egenskaber  som  Vejledning  til 
at  give  Smaabørn  en  vel  afpasset  Gymnastik  har 
jeg  haft  Lejlighed  til  at  overbevise  mig  om  ved 
den  Brug,  jeg  selv  har  gjort  af  den,  og  ved  den 
udstrakte  Brug,  der  er  bleven  gjort  af  den  rundt  om. 

Charlol  tenlund  d.  28.  Januar  1906. 


K.  A.  Knudsen, 
Gymnastikinspektør. 


GRUNDSÆTNINGER 


FOR  DEN  FØRSTE  GYMNASTIK-UNDERVISNING 


Dette  afsnit  har  i kortere  form  været  trykt  i »Vor  Ungdom«  1895, 


En  alsidig  og  ligelig  legemlig  udvikling  — legem- 
lig harmoni  — bør  være  al  obligatorisk  gym- 
nastiks mål.  For  voksnes  vedkommende  kan  dette 
krav  ske  fyldest  derved,  at  der  for  hver  øvetime 
sammensættes  en  sådan  række  øvelser,  at  alle 
legemets  muskelgrupper,  flere  eller  færre  ad  gangen, 
bliver  tagne  i brug  på  den  for  holdningen  og  de 
indre  dele  tjænligste  måde.  Ved  ligefrem  at  over- 
føre denne  fremgangsmåde  på  småbørns  gymnastik 
vil  man  imidlertid  gøre  et  misgreb.  Et  8 års  barn.: 
kan  ikke  arbejde  intensivt  m^ed  enkelte  muskler., 
~médens  alfe  andre  muskler  tilnærmelsesvis  er  i 
hvile,  det  kan  heller  ikke  opfatte  de  forskelligheder 
i form,  der  gør  en  stilling  rigtig  og  gavnlig  eller 
urigtig  og  ugavnlig,  det  vil  endelig  ufejlbarlig  kede 
\ig  over  de  fleste  formbestemte  øvelser. 

Det  er  derfor  en  afgjort  fejl  at  tage  gymna- 
stiken  med  skolens  mindste  pilte  på  samme  måde 
som  med  ældre,  der  skal  lære  »begyndelsesgrun- 
dene«. Det  legemlige  udbytte,  børnene  vil  få  af 
en  sådan  gymnastik,  vil  blive  alt  for  ringe,  og  den 
sjælelige  virkning  vil  blive  den,  at  de  gøres  lede 
og  kede  af  den  arbejdsmåde  og  de  øvelser,  som 
de  skal  holde  ud  med  hele  skoletiden  igennem. 
Og  et  fag,  der  som  gymnastik  strækker  sig  gennem 
alle  skolens  klasser,  og  som  ikke  — endnu  ikke  — 
har  nogen  eksamen  stående  forude,  det  må  mer 
end  noget  andet  våge  over  den  afveksling  i arbejds- 

måde,  den  mængde  af  nyøvelser  og  den  stigning  i 
kravene,  det  kan  byde  på. 

Så  meget  mere  grund  er  der  til  at  tage  hen- 
syn til  den  yngste  alders  tarv  og  give  de  små 
skolebørn  de  øvelser  og  den  arbejdsmåde,  der 
passer  for  dem,  men  ikke  for  andre.  Og  det  vil 
da  vise  sig,  at  om  man  end  herved  nødes  til  at 
følge  en  anden  vej  end  den,  der  for  voksne  er 
den  rette,  så  når  man  dog  frem  mod  samme  mål: 
den  harmoniske  udvikling. 

Gymnastiken  giver  os  det  naturlige  friluftslivs 
bevægelser  i sammentrængt  tilstand,  den  er  en  af 
kulturens  mange  sindrige  opfindelser,  som  på  en 
time  udretter,  hvad  ellers  hele  dagen  går  med  til. 
Men  hvor  man  har  det  oprindelige  emne,  har  man 
ikke  surrogatet  nødig;  den  røde  mand,  der  gik  på 
jagt  og  dansede  på  krigsstien  hele  livet  igennem, 
blev  ikke  stiv  og  krum  eller  fed  og  slap,  de  utal- 
lige, idelig  skiftende  bevægelser,  han  udførte,  gav 
tilsammen  den  alsidige  udvikling.  Anderledes  er 
det  med  kulturmennesker  og  anderledes  også  med 
skolebørnene,  der  sidder  bøjede  over  bøgerne  det 
meste  af  dagen. 

Men  skolernes  mindste  børn  er  små  vilde,  de 
har  ikke  ret  fået  arbejdets  seletøj  på  endnu;  de 
skadelige  indflydelser,  man  her  har  at  modvirke, 
er  ikke  så  overmægtige,  som  de  senere  bliver,  den 
almindelige  gymnastiks  korrigerende  egenskaber, 
det,  at  den  retter  ud,  hvad  der  krøges  dagen 
igennem,  kan  her  til  dels  bortfalde.  Disse  mindste 
gj’mnastikere  trænger  mest  til  at  røre  sig  frit,  og 
1 legen  sker  det  på  den  naturligste,  alsidigste  og 
morsomste  måde.  Ser  man  det  udbytte  af  første 
års  gymnastikundervisning,  at  børnene,  som  stod 
uforstående  og  ængstelige  overfor  den  opgave  at 

lege  i flok,  som  idelig  faldt  og  slog  sig,  stak  i at 
græde  og  blev  fornærmede  på  hverandre,  at  de  til 
slut  kan  tumle  sig  af  hjærtens  lyst  i ordenlige 
lege,  så  har  man  grund  til  at  være  tilfreds. 

Det  er  gennem  de  velvalgte  Lege,  at  bar- 
nets legemlige  udvikling  hovedsagelig  skal  fremmes, 
de  skal  derfor  have  deres  rigelige  tid  og  ikke 
gives  som  en  lille  opmuntring  mod  slutningen  af 
timen.  De  almindelige  øvelser,  man  skyder  ind 
imellem,  har  derimod  fra  først  af  mere  den  opgave 
at  vænne  børnene  til  at  overholde  ro  og  orden, 
når  det  forlanges;  dette  indpræntes  let  ved  mod- 
sætningen til  friheden  under  legen,  og  at  bruge 
det  meste  af  timen  til  en  indøvelse,  der  ikke  er 
til  andet  end  til  ave,  det  er  at  tilsidesætte  de  le- 
gemlige hensyn  og  underkue  barnenaturen. 

Man  kan  således  indskrænke  de  egenlige  øvel- 
sers tal  og  bør  da  holde  sig  til  dem,  der  egner 
sig  for  denne  alder.  Mængden  af  øvelser  i den 
almindelige  gymnastik  kræver  bevidsthed  om  form 
og  tid,  og  det  er  egenskaber,  man  her  kun  har  i 
deres  første  ytring,  og  som  man  ikke  kan  gøre 
regning  på  uden  at  foregribe  en  udvikling,  som 
først  senere  bliver  naturlig.  Alt  for  ofte  ser  man 
læreren  eller  lærerinden  ihærdig  stræve  med  at 
få  en  klasse  urolige  småfyre  gjort  til  et  hold  af 
skolede  formopfattende  gymnastikere.  Det  er  et 
galt  spor,  derfor  kommer  de  ingen  vegne.  Dette 
finder  sted,  dels  fordi  lærerne  for  det  meste  kun  er 
fagmænd  i gymnastik,  ikke  skolemænd  i et  og  alt, 
men  tillige,  fordi  de  som  fagmænd  ikke  har  andet 
til  deres  rådighed  end  den  almindelige  gymnastiks 
øvelsesforråd  og  arbejdsmåde,  medens  småbørns 
gymnastik  rettelig  er  noget  for  sig. 
Dette  savn  er  så  meget  føleligere,  som  underAusningen 

i de  nederste  klasser  ofte  ledes  af  lærerinder,  der 
ikke  følger  børnene  højere  op  i skolen  og  derfor 
ikke  får  noget  overblik  over  deres  hele  gymnastiske 
udvikling.  De  kommer  da  let  til  at  vanskeliggøre 
den  senere  undervisning  enten  ved  at  skumme 
fløden  af  det  hele  øvelsesforråd  eller  ved  at  tage 
øvelserne  på  en  for  lidet  barnlig  måde,  så  at 
børnene  bliver  gammelkloge  som  gymnastikere. 

Selv  de  ligefremmeste  ting  kan  man  se  taget 
helt  pedantisk,  som  når  8 — 9 års  drenge  skal 
komme  frem  en  efter  en  og  vandre  op  ad  en  lod- 
ret hængende  stige  (vantgang)  ved  skiftevis  at  flytte 
modsat  hånd  og  fod  på  tælling  et — to,  en  vanskelig 
og  gravitetisk  escaladering,  der  ikke  giver  barnet 
arbejde  for  musklerne,  man  kun  for  hjærnen. 

Denne  systematiske  fremgangsmåde  er  i det 
hele  ubrugelig  overfor  småbørn,  de  skal  i et  til- 
fælde som  det  nævnte  have  lov  til  at  løbe  op  ad 
stigen,  som  de  kan  bedst,  sålænge,  til  en  bestemt 
regel  for  hånd-  og  fodflytning  kan  indføres  som 
en  tvang,  der  er  til  gavn  i stedet  for  til  skade. 

Når  man  skal  oplære  voksne  i en  eller  anden 
færdighehd,  så  vil  man  tit  opløse  handlingen  i dens 
enkelte  dele  og  indøve  disse  hver  for  sig.  Man 
lærer  klaverspillets  bevægelser  ved  at  lægge  for 
med  håndstillingen,  med  at  løfte  og  sænke  en 
finger  o.  s.  v.  Det  kunde  synes,  som  om  dette 
også  måtte  være  den  simpleste  måde  at  lære  børn 
gymnastik  på,  men  det  er  en  misforståelse.  Hos 
voksne  har  man  den  udvoksede  hjærnes  arbejds- 
ævne  til  rådighed,  men  barnets  hjærne  skal  udvikle 
sig  under  dets  legemsøvelser,  disse  skal  derfor 
være  i overensstemmelse  med  den  naturlige  ud- 
viklingsgang. Trang  til  at  røre  sig  er  barnets 
mest  udprægede  egenskab,  og  den  tilfredsstilles. 

idet  barnet  tumler  omkring  med  hele  sin  krop 
som  i en  løbeleg;  herved  får  også  hjærnen  et 
passende  arbejde,  men  at  binde  opmærksomhed 
og  innervation  til  regelrette  bevægelser  er  en 
unaturlig  anstrængelse  for  barnets  hjærne.  Og  en 
vilkårlig  dressur,  der  griber  forstyrrende  ind  på 
de  barnlige  trin  af  hjærnens  udvikling,  vil  skade 
den  senere  udfoldelse  af  de  højere  sjælelige  ævner. 
I de  tidlige  barneår  skal  gymnastiken  ikke  alene 
være  fysiologisk  rigtig,  men  i det  hele  biologisk 
rigtig. 

Det  gælder  for  opdragelsen  ikke  mindre  end 
for  lægekunsten,  at  dens  første  bud  bør  være; 
»ni7  nocere<i  (ingen  skade  at  gøre).  Dette  forstås 
let  nok,  hvor  det  gælder  børnenes  arme  og  ben, 
men  det  er  mindst  lige  så  vigtigt,  at  det  også 
kommer  til  at  gælde  deres  hjærne.  Det  spæde 
barns  hjærne  kræver  næsten  fuldstændig  ro,  det 
sunde  spædbarn  gør  ikke  andet  end  drikke  og 
sove,  og  selv  når  barnet  begynder  at  tage  imod 
indtryk,  skal  man  være  varsom  med  at  ægge  dets 
opmærksomhed;  når  hjærnens  vækst  er  færdig 
dertil,  kommer  opmærksomheden  af  sig  selv.  Noget 
lignende  gælder  endnu  de  mindste  skolebørn,  deres 
hjærne  skal  vokse  og  oplagre  energimængder, 
men  den  finere  organisation,  som  sker  gennem 
brydsomt  tankearbejde,  har  den  ikke  ret  meget 
med  at  gøre,  og  den  er  uskikket  til  enhver  ved- 
holdende anstrængelse.  Skolen  har  her  en  pligt 
til  ikke  at  fremskynde  udviklingen,  og  jo  mere 
det  i nutiden  er  hjærnens  dygtighed  og  udholden- 
hed, der  afgør  den  enkeltes  plads  i samfundet, 
desto  omhyggeligere  bør  skolen  være  for  ikke  i 
utidig  ivrighed  at  hæmme  dette  organs  sunde 
vækst. 

Om  end  denne  advarsel  særlig  rammer  de 
boglige  fag,  så  gælder  den,  som  alt  sagt,  også  for 
legemsøvelserne.  Der  kan  i gymnastiktimerne 
syndes  groft  mod  barnehjærnens  hygieine,  idet 
den  tvinges  til  langvarig  anspændelse  under  en 
række  øvelser  på  kommando  eller  tvinges  til  at 
arbejde  med  forestillinger  om  form  og  tid,  som 
den  næppe  nok  er  i stand  til  at  opfatte.  Derimod 
er  en  gymnastik,  som  er  afpasset  efter  det  barn- 
lige stade,  en  af  de  naturligste  sysler  for  barnet, 
idel  netop  de  første  trin  af  hjærnens  udvikling 
udfyldes  af  coordinationens  uddannelse.  Den 
motoriske  opdragelse  gennem  fri  forsøg  er  det  emne, 
naturen  selv  har  sat  som  det  første  på  barnets  lære- 
plan, og  skolen  bør  rette  sig  herefter. 

I en  god  gymnastik  for  småbørn 
nås  udviklingens  alsidighed  gennem 
overvægt  af  sådan  virksomhed,  som  i 
sig  selv  er  alsidig;  til  efterdømme  kan  næv- 
nes » krigslegen«.  Denne  leg  består  deri,,  at  klassen 
deles  i to  eller  tre  partier,  som  hvert  har  sin  »fæst- 
ning« bag  en  kridtstreg  i et  hjørne  af  salen,  de 
mødes  så  midt  på  gulvet  og  søger  at  gøre  fanger 
ved  at  slæbe  fjender  ind  i deres  egen  fæstning. 
Ingen,  der  har  set  den  mangfoldighed  af  bratte  og 
kraftige  bevægelser,  børnene  derved  udfører,  set  dem 
dampe  af  varme  med  røde  kinder  og  klare  øjne, 
vil  tvivle  om,  at  de  her  har  fået  så  alsidig  og 
så  intensiv  en  legemsbevægelse  som  vel  mulig. 
Og  sammenligner  man  hermed  de  svage  daskende 
bevægelser,  man  får  at  se,  hvor  småbørn  stilles 
op  in  Reih  und  Glied  til  en  regulær  linjegymna- 
stik, og  den  resignerende  kedsomhed,  der  kan 
læses  i deres  ansigter,  så  tvivler  man  endnu  mindre 
om,  at  legen  er  det  rette. 

Af  gode  samlege  gives  dei’  ikke  noget  stort 
lal,  men  man  har  nok  alligevel.  En  god  leg  er 
uopslidelig,  fordi  den  kun  er  en  næni  ramme  om 
barnets  fri  bevægelser.  Derimod  er  mange  af  de 
lege,  man  kan  finde  i bøger  om  disse  emner, 
noget  uholdbart  fyld.  Når  man  ser  det  opført 
som  en  leg  at  lade  børnene  med  et  hurra  fare 
ben  i et  hjørne  af  salen,  så  er  det  vildledende, 
fordi  det  kun  kan  gøres  én  gang  eller  et  par  gange; 
det  er  den  slags  ting,  enhver  lærer  finder  på  i et 
inspireret  øjeblik,  og  som  gymnastiktimerne  helst 
skal  indeholde  meget  af,  men  de  ligger  udenfor 
det  solide  stof,  man  daglig  kan  arbejde  med,  og  som 
øvelsestavlerne  skal  indeholde.  Værre  er  dog  de 
kombinerede  lege,  hvor  børnene  opfører  hele 
syngestykker.  Sådan  kan  voksne  lege,  fordi  de 
overhovedet  agerer,  når  de  leger,  men  børn  lever 
umiddelbart  med  i legen,  derfor  hører  selskabslege 
ikke  hjæmme  i skolen.  Det  gælder  i det  hele  om 
de  kunstige,  ved  skrivebordet  sammenlavede  børne- 
lege, hvormed  t.  e.  vore  »børnehaver«  stundom 
umager  sig,  at  de  er  udsprungne  af  en  urigtig  op- 
fattelse af,  hvad  der  er  naturgrundlaget  for  al  leg. 
Børn  leger  f_o_r  _a  1 vj)_x , .legen  er  for  dem  et 
Itykke'W  livets ‘.  Vudcéirghed,  derfor  skab 'dert  have'. 
'eT  reelt  indhold.  Og  samlegens  naturlige  mdhtiia 
■fer  Tiå^estfiden,  den  enes  dygtighed  prøvet  mod 
de  andres.  Som  alle  barnets  foretagender  er  en 
efterligning  af  de  voksnes,  er  også  deres  fælleslege 
en  afspejling  af  den  altid  standende  strid,  »en  mod 
alle  og  alle  mod  en«,  kampen  for  tilværelsen.  Og 
skolens  ordnede  lege  er  atter  et  billede  af  denne 
kamp  ført  på  ridderlig  vis,  således  at  den  enkelte 
ikke  alene  slås  for  sig  selv,  men  tjæner  et  mere 
alment  formål  og  tager  hensyn  til  de  andre.  Dette 

€1-  mere  end  en  net  udseende  teori,  det  viser  sig 
stadig  i praksis,  at  sådanne  lege,  som  i al  deres 
enkelhed  har  netop  dette  reelle  indhold,  de  er 
altid  ny,  altid  lige  indholdsrige,  de  varierer  sig 
selv,  hver  gang  de  leges,  som  selve  livet  gør  det, 
hvorimod  de  kunstige  lege,  som  savner  dette  ind- 
hold, falder  døde  til  jorden,  børnene  leger  dem 
ikke  på  egen  hånd,  så  snart  signalet  gives,  om 
end  en  energisk  lærerinde  kan  få  dem  udført 
meget  pænt  af  artige  børn.  De  lege,  som  man  i 
alt  for  høj  grad  vil  »more«  med,  de,  der  er  det 
bare  løjer  og  langkål,  er  næsten  de  værste,  bør- 
nene føler  deres  tomhed,  og  skal  de  vedblive  med 
dem,  bliver  det  hele  til  pjank. 

»Krigslegen«  er  allerede  nævnt  som  en  ypper- 
lig legemsøvelse,  den  har  tillige  alle  legens  gode 
egenskaber;  den  giver  lejlighed  til  selvhævdelse, 
til  sammenslutning,  til  at  overvinde  andre  og  til 
at  hjælpe  andre,  lejlighed  til  at  vise  sig  snild  og 
modig  og  til  at  finde  sig  i et  uheld.  Og  læreren 
ser  disse  egenskaber  lagt  for  dagen;  i førstningen 
er  legen  uordnet,  kejtet,  planløs,  men  jo  mere 
fortrolige  børnene  bliver  med  den,  desto  mere 
udpræges  de  gode  egenskaber,  desto  mere  overlæg 
kommer  der  i den  enkeltes  adfærd,  desto  mere 
afvekslende  bliver  det  hele  skuespil,  og  desto  bedre 
morer  børnene  sig.  De  mærker  selv,  at  der  sker 
noget,  at  de  handler  kraftigere,  end  når  de  løber 
om  ude  på.  legepladsen,  og  ofte  er  en  sådmi  legs_ 
_faændelser  emne  for  højrøstet  samtali^^^T^er  timen„. 
"det  bedste  bevis  jiå,  at  dét  virkelig  var  livsbegiven- 
heder J' det.  små. 

' En  analyse  af  en  anden  yderst  enkel  leg 
»fra  væg  til  væg«  vil  vise,  hvad  det  er^  der  gør 
'Cn  leg  god  som  skoleleg. 

Der  er  fristed  ved  to  modsatte  vægge,  en 
er  fanger  og  skal  »slå«  de  andre,  når  de  løber 
over  fra  væg  til  væg;  de,  han  får  fat  i,  hjælper 
med,  indtil  kun  én  er  tilbage,  som  så  har  vundet. 
Tør  ingen  løbe  over,  tæller  læreren  til  tre,  så  må 
de  fanges  på  fristed,  som  ikke  når  at  slippe  over. 

Legen  kan  straks  sættes  i gang.  Der 
kommanderes  »holdt«,  og  alle  står  ret  der,  hvor  de 
er,  derpå  »fra  væg  til  væg,  Peter  er  fanger,  yp«*). 

Den  er  legemlig  udviklende.  Den  er 
sammensat  af  små  raske  løb  med  sidespring  og 
vridninger  for  at  sno  sig  mellem  fangerne  og  små 
pusterum,  som  barnet  kan  rette  efter  sit  behov. 
Den  tjæner  til  at  udvikle  den  udholdenhed  over- 
for legemlige  anstrængelser,  som  ved  siden  af  den 
gode  holdning  med  rummelig  og  rørlig  brystkasse 
er  det,  den  legemlige  opdragelse  først  og  fremmest 
skal  sørge  for  at  fremhjælpe. 

Derermeningiden.  Det  gælder  for  hver 
især  at  klare  sig  gennem  en  række  »fjender«,,  som 
vil  have  fat  i ham.  Det  kan  enhver  dreng,  og 
mange  småpiger  også,  skønne  er  anstrængelse  værd. 
Og  så  er  der  mulighed  for  at  vinde,  for  i denne 
prøve  at  stå  som  den  første. 

Den  tager  alle  med.  Selv  den  dårligst 
udrustede  han  smutte  over  et  par  gange  og  siden 
være  med  at  fange  de  andre. 

Den  kan  afbrydes  nårsomhelst.  Der 
kommanderes  »holdt«,  »den  vandt  i første,  den  i 
anden  omgang«,  »fremad  gå«,  fløjmanden  begynder 
at  marchere,  de  andre  løber  til  deres  plads  i 
rækken  bag  ham,  og  en  marsch  nogle  gange  rundt 
i salen  bringer  atter  åndedræt  og  hjærteslag  i ro. 

*)  yp  = begynd,  dansk  i stedet  for  lialvtysk  og  lydligt  et 
bedre  kommandoord. 

Grænsen  mellem  lege  og  øvelser  er  ikke 
skarp.  Til  legen  har  jeg  i øvelsestavlerne  hen- 
regnet alle  l'oretagender,  hvori  flere  tager  del 
samtidig,  men  med  forskellig  opgave;  men  også 
en  del  af  del,  der  er  opført  under  øvelser,  skal 
tages  på  en  sådan  måde,  at  det  af  børnene  op- 
fattes som  leg,  således  den  hurtige  rejsning  fra 
liggestilling. 

^De  øvelser,  der  passer  for  denne  alder,  er 
sådanne,  hvm-'^de  n r e t t^  fo  r m”k“o'm  m eT~aT~ 
'sig  s e 1 V , uden  at  børnene  hår  nødig  . at  skænke 
den  side  af  sagen  en  tanke.  Til  eflerdømme  kan 
nævnes  »svalereden«.  Den  udspænding  af  krop- 
pens forside,  denne  øvelse  giver,  kan  man  ikke 
undgå,  hvis  man  i det  hele  taget  kan  komme  op 
i stillingen;  ganske  anderledes  er  del  med  den 
kropspænding,  der  fås  i en  slrækslående  rygbøjning 
hagud,  denne  er  helt  og  holdent  afhængig  af 
øvelsens  rette  udførelse. 

Det  nytter  ikke  at  ville  fæstne  småbørns  op- 
mærksomhed ved  deres  hages  eller  akselblades 
plads,  det  må  væi’e  grovere  ting,  de  skal  tage 
vare  på,  såsom  ikke  at  sprælle  med  benene  under 
armgang  i bom.  Øvelserne  skal  derfor  med  hen- 
syn til  formen  i det  væsenlige  være  selvrellende. 
Dette  opnås  for  de  usammensatte  øvelsers  ved- 
kommende ofte  ved  udgangsstillingens  art,  t.  e. 
knæslående,  ridesiddende,  rygliggende;  mange  så- 
ledes tillæmpede  øvelseT^f  morsomme  for  børn, 
får  let  en  god  form  og  bortfalder  senere. 

Også  dette  sidste  hensyn  er  af  vægt.  Det,  at 
der  er  noget,  der  falder  bort,  noget,  der  er  et 
tilbagelagt  standpunkt,  gør  det  øjensynligt,  al  man 
arbejder  sig  fremad.  Desuden  gælder  det  om-  at 
børnene  ikke  på  dette  trin  kommer  til  at  kludre 

med  noget,  de  senere  skal  udføre  rent  og  bestemt; 
når  de  t.  e.  skal  gøre  en  vending,  lader  man  det 
ske  med  et  hop,  de  får  derved  vendt  sig  på  en 
måde,  der  falder  dem  naturlig,  og  de  slipper  for 
år  igennem  at  gøre  vendinger,  der  trods  alle  ret- 
telser bliver  langsomme  og  ubestemte,  de  får  ikke 
med  begrebet  gymnastisk  vending  at  gøre,  før  de 
med  det  samme  kan  opfatte  det  som  noget,  der 
både  skal  og  kan  gøres  hastigt  og  præcist.  Der 
vindes  det  dobbelte  ved  disse  øvelser,  der  er  af- 
passede efter  børnenes  alder,  at  det,  de  gør,  er 
sundt  Og  udviklende,  morsomt  og  virksomt,  og  at 
de  ikke  kommer  til  at  indarbejde  noget,  som  de 
dog  senere  skal  gøre  på  en  anden  måde,  kraf- 
tigere og  rigtigere. 

Linjegj'mnastiken,  de  fritstående  eller  forbe- 
redende øvelser,  hører  således  kun  i ringe  ud- 
strækning med  til  de  første  skoleårs  legemlige  op- 
dragelse. Småbørn  skal  tumle  sig.  d.  v.  s.  flytte 
hele  personen;  legemsbevægelse  opløst  i sine  dele 
passer  ikke  for  dem.  For  børn  er  bevidst  lokal 
muskelbrug  lige  så  vel  s^ni  lokal  h^tbed  en  una- 
luHigTingr  ~ ‘ 

Hvad  hastigheden  i fremgangen  vedrører,  så 
kan  man  regne  med,  at^^småbørn  er  conservative; 
når  de  har  lært  en  øv^é  rigtig  grundig,  så  er 
de  velnøjede  med  at  kunne  vise  sig  selv  og  andre, 
at  de  kan  den.  Og  man  bør  ikke  skifte  mere  end 
nødvendig;  en  øvelse,  der  er  godt  indarbejdet, 
virker  altid  bedst,  og  det  er  de  ny  øvelser,  der 
trætter  hjærnen. 

Den  øvelsesmængde,  der  er  opgivet  for  et  år, 
vil  være  rigelig  stor  nok,  når  man  drager  den 
fulde  nytte  ud  af  øvelserne,  og  når  legene  ledes 
godt,  så  at  man  i dem  kan  have  timens  hoved- 

indhold.  Man  må  huske  på,  at  man  ikke  skal 
sætte  sig  til  opgave  at  få  udført  alt,  hvad  børnene 
muligvis  kan  komme  til  at  udføre,  men  tvært  imod 
ikke  at  medtage  mere  af  den  al  mind  er 
Hge  ikke-barnlige  gymnastik,  end 
man  nødvendigvis  skal  bruge.  Det  føl- 
ger af  sig  selv,  at  de  øvelser,  der  er  opført  for  et 
år,  også  kan  medtages  de  følgende  år;  for  hvert 
enkelt  år  er  der  kun  opført  ny  øvelser. 

Med  hensyn  til  ordningen  af  øvelserne  inden- 
for den  enkelte  time,  så  er  det  indlysende,  at  man 
ikke  skal  tage  en  række  hængeøvelser  og  hænge- 
lege  efter  hverandre  og  ikke  en  håndligning  lige 
efter  en  »trillebør«,  idet  de  hægge  giver  musklerne 
et  væsenlig  ens  arbejde,  ligeledes  at  man  tager 
afledende  øvelser  efter  opjagende  o.  s.  v.;  men 
udover  dette  gives  der  ikke  skellig  grund  til  at 
kræve  en  fast  rækkefølge.  Det,  der  senere  hen 
er  afgørende,  den  intense  anspændelse  af  enkelte 
piuskelgrupper  finder  ikke  sted  her,  de  fleste 
øvelser  er  i sig  selv  alsidige,  og  afvekslingen  skal 
foretages  mere  efter  sykologiske  end  efter  fysio- 
logiske hensyn. 

Når  det  her  er  hævdet,  at  gymnastiktimerne  i 
disse  år  for  største  delen  skal  gå  med  leg  og 
gå  som  en  leg,  så  er  dermed  ikke  sagt,  at  disci- 
plinen kun  skal  spille  en  ringe  rolle.  Børn  har 
godt  af  tvang,  og  de  holder  af  tvang,  når'  den 
møder  dem  på  rette  måde,  og  når  de  samtidig 
sysselsættes.  De  er  lette  at  lede,  når  de  holdes  i 
ånde  og  arbejdet  binder  og  bruger  alle  deres 
kræfter.  Den  rette  gymnastik,  den,  der  tilfreds- 
stiller barnets  trang,  vil  derfor  gøre  lydighed  til 
en  ganske  naturlig  ting,  og  omvendt  kan  en  gym- 
nastik være  så  forfejlet,  at  timerne  må  gå  med 

irettesættelser  fra  først  til  sidst;  barnets  stærke 
bevægelsesdrift  lader  sig  kun  kue  gennem  lang- 
varig kamp,  og  denne  underkuelse  er  såvist  ikke 
gymnastikens  opgave.  G o d g y m n as.ti  k og 
god  disciplin  bører  uløselig  sammen. 
Men  man  bør  buske,  at  orden  i en  gymnastiktfméi  ér 
noget  andet  end  orden  i en  skrivetime.  Læreren 
skal  på  et  givet  signal  kunne  fremkalde  lydløs 
stilhed,  hvad  øjeblik  det  skal  være,  men  han  må 
ikke  gå  omkring  og  tysse  på  børnene,  når  støjen 
kun  er  et  naturligt  udtryk  for  den  under  legen 
løftede  livsfølelse. 

Der  er  ikke  her  skelnet  mellpm  drenge  og 
piger;  i disse  år  kan  de  gøre  samme  gymnastik 
eller  gj'mnastik  sammen.  Efter  det  10de  år,  of- 
test ved  det  12te  år  bliver  forskellen  i gymnasti- 
ske ævner  kendelig,  og  da  bør  pigernes  gymnastik 
afvige  henimod  kvindegymnastiken;  men  i de  første 
år  er  de  slet  og  ret  børn,  og  fælles  gymnastik  er 
et  fortrinligt  middel  til  at  hindre  en  for  tidlig  ad- 
skillelse i damer  og  herrer  en  miniature. 

Det  er  at  tilråde  straks  fra  første  færd  ved 
mange  øvelser  at  arbejde  i troppe.  Øvelserne 
går  bedre  fra  hånden,  der  spildes  mindre  tid,  og 
det  er  morsommere  for  børnena ..  at_  være  i jen_ 
"7Ulle  trop  end  at  stå  i en  lang  række;  der  er 
efter  mine  erfaringer  ingen  vanskelighed  ved  at 
finde  brugelige  tropsførere  selv  blandt  6 års  børn. 
Tropsarbejdet  er  desuden  udviklende  for  børnenes 
selvstændighed  og  bringer  mere  afveksling  ind  i 
gymnastiken. 

En  gymnastik-undervisning  gennemført  på  den 
her  fremstillede  måde  vil  give  børnene  den  legems- 
øvelse, der  i virkeligheden  båder  dem  bedst,  uden 
at  have  tæret  på  den  almindelige  gymnastiks  ævne- 

til  at  holde  interessen  vedlige,  en  ævne,  der  vel  kan 
bære  langt,  men  dog  også  kan  briste. 


Andet  oplag  fremtræder  i omtrent  samme 
skikkelse  som  første.  Jeg  har  foretaget  adskillige 
småændringer,  men  ingen , større  tilføjelse,  end 
mindre  nogen  omarbejdelse.  En  sådan  vilde  det 
være  mig  umuligt  at  udføre  nu,  efter  at  jeg,  siden 
jeg  skrev  bogen.,  har  praktiseret  som  læge  og  ikke 
haft  med  skolebørn  at  gøre  uden  på  sygegymna- 
stikens  vegne.  Men  jeg  har  heller  ikke  indtryk  af, 
at  bogen  trænger  til  omarbejdelse  for  at  være  på 
højde  med  sin  tid.  Derimod  har  en  og  anden  ud- 
talt, at  bogen  burde  indeholde  nogle  timesedler  til 
brug  for  mindre  kyndige  lærere.  Jeg  har  ikke 
efterkommet  dette  ønske,  fordi  jeg  tror,  at  den  som 
ikke  på  egen  hånd  kan  udvælge  øvelser  til  den 
enkelte  time  af  det  her  fremlagte  forråd,  han  kan 
i det  hele  ikke  undervise  i gymnastik.  Timesed- 
lens bygning  er  jo  nemlig,  når  talen  er  om  små- 
børn, så  lidet  kunstig,  at  den  kun  kan  volde  van- 
skelighed for  den,  der  er  en  tabula  rasa,  et  blad 
uden  skrift,  i gymnastisk  henseende.  Og  er  man 
det,  så  kan  denne  lille  bog  med  sine  kortfattede 
øvelsesbeskrivelser  alligevel  ikke  hjælpe  en;  så  må 
man  helst  på  kursus  først. 

København,  i februar  1906. 

I 

Tredje  optag  er  ordret  som  andet. 

København  i september  1910. 

. ' . . . FRODE  S ADO  LIN. 


ØVELSESTAVLER 


FOR  DEN  FØRSTE  GYMNASTIK-UNDERVISNING. 


FØRSTE  ÅR 

ALDER  6-7  ÅR 


ØVELSER. 


1.  Opstilling, 

på  en  og  tiere  rækker;  først  bag  hverandre, 
senere  ved  siden  af  hverandre. 

2.  Gang, 

rundt  i salen;  først  med  høj  tælling  1 — 2,  1 — 2. 
eller  med  tramp  i gulvet,  senere  på  lærerens 
tælling  eller  håndklap. 

3.  Tage  afstand, 

i opstilling  bag  hverandre  ved  at  række  hæn- 
derne frem. 

4.  Vending, 

med  et  hop;  »venstre  om  — hop«. 

5.  Danne  kreds, 

som  opstilling  i kreds  eller  ved  holdt  og  ven- 
ding under  rundgang. 

6.  Hvil  - og  retstilling, 

»ret«,  holde  hælene  sammen  og  knejse,  »hvil« 
fri  stilling.  Retstillingen  kan  indtages  lang- 
somt, indøvende,  eller  hastigt;  den  kan  fås 
frem  med  fart  ved  at  læreren  tæller  til  tre 
eller  på  stød  i fløjte. 

7.  Armbevægelse  1-, 

»hænderne  i vejret«,  »hænderne  ned«,  »hæn- 
derne op  og  ned  . 

8.  Hoftefatning, 

»hofter  fat«,  »hænder  ned«. 

9.  Springe  op  fra  siddestilling, 

»sid  ned«,  »op  at  stå«,  skal  gå  raskt. 

10.  Springe  op  fra  liggestilling, 

»lig  ned«,  »op  at  stå«,  også  fra  strækliggende 
stilling. 

11.  Springe  op  fra  knæstilling, 

»ned  på  knæ«,  »op  at  stå«,  knæstillingen  ind- 
tages først  frit,  senere  med  et  hen  ad  gangen. 

12.  V i n g-k  næstående  kropbøjning  bag- 

II  d, 

ikke  sidde  på  hælene. 

13.  Stræk-knæstående  hånddask  i gul- 

vet, 

»slå  i gulvet  — 1.2.3«,  også  med  10  klap 
i gulvet  og  først  færdig,  på  række  eller  i 
rundkreds. 

14.  Stræk-rygliggende  benløftning, 

»højre,  venstre  eller  bægge  ben  løft«;  også 
liggende  »march  på  stedet«  eller  kredsning 
med  benene. 

15.  Rygliggende  kroprejsning  til  sid- 

destilling, 

»sid  op«,  »lig  ned«,  »sid  op«,  fødderne  støttede. 

16.  Fremligning  på  maven  på  gulvet, 

liggende  frit  eller  med  fødderne  under  ne- 
derste  ribbe. 

17.  Gå  på  fire, 

»stå  på  fire«,  »gå«,  også  galop  på  fire. 

18.  Vantgang  i ribbevæg. 

19.  S V i n g e i t o V e, 

hængende  i strakte  arme  i to  tove,  også  i 
ringe  eller  trapez,  når  disse  kan  sænkes  til- 
strækkelig, nedspring  bagud. 

20.  Sidearmgang  i bom, 

i strakte  arme,  senere  vending  på  midten  af 
bommen,  så  at  barnet  går  videre  med  den 
anden  hånd  forrest. 

21.  Buehæng  ved  ribbevæg. 

22.  Fald-  og  buehæng  i bom, 

med  løbende  skiftning,  »løb  fremad«,  »løb 
tilbage«. 

23.  Hængende  håndgang  ned  ad  ribbe- 

væg, 

senere  føre  den  ene  arm  ned  langs  siden  for 
hver  håndflytning. 

24.  Hoppe  op  på  en  af  de  nederste 

ribber, 

med  håndfatning  og  samlede  fødder. 

25.  Stå  på  hænder, 

ved  ribbevæg;  læreren  sidder  ved  siden  af 
barnet,  lægger  sin  ene  hånd  under  dets  til- 
svarende aksel  og  løfter  med  den  anden 
under  dets  lår.  Denne  øvelse  kan  og  bør 
dyrkes  fra  første  færd. 

26.  Tilløbende  frit  spring  over  for- 

højning, 

en  lille  tyk  madras  eller  en  saddelpude. 

27.  Nedspring, 

springe  op  på  lav  springkasse  og  gøre  ned- 
springet  derfra,  så  at  fødderne  samles  i 
springet. 

28.  Ving-ridesiddende  sidevridning, 

på  bænke  eller  skamler,  halsen  vrides  med. 

29.  Vandret  snoning  i hæng  en  de  rude- 

stige. 

30.  Stå  på  h o V e d e t, 

på  måtte  eller  madras,  øves  uden  hjælp. 

31.  Vantgang  i stige. 

32.  Svalerede  i love, 

eller  i lave  ringe,  senere  også  i trapez;  mån 
huske,  at  hvis  barnet  pludselig  slipper  grebet 
i svaleredestillingen.  styrter  det  ned  på  bry- 
stet, derfor  må  læreren  kende  barnets  dygtig- 
hed nøje,  før  han  ophører  med  modtagning. 

33.  Krybe  op  og  sidde  på  højtliggende 

rudestige. 


LEGE. 


1.  Fra  væg  til  væg. 

2.  Trække  i bånd, 

et  kort  reb  er  bundet  sammen  i enderne,  to 
står  midt  i salen,  hver  har  fat  i rebet  med 
en  hånd,  den  ene  skal  trække  den  anden  med 
sig,  så  at  han  selv  kan  røre  ved  salens  væg. 
Skifte  med  hænderne,  mest  med  venstre. 

3.  H æ n g e 1 e g, 

en  eller  to  er  fangere,  de  andre  er  i ihelle«,. 
når  de  hænger  i hænderne  i redskaberne; 
når  en  bliver  »slået«,  idet  hans  fødder  rører 
gulvet,  medens  han  t.  e.  løber  over  fra  et 
redskab  til  et  andet,  afløser  han  fangeren. 

4.  Kat  efter  mus, 

kan  leges  med  1 kat  og  3 mus,  2 katte  og  1 
mus,  almindelig  er  1 kat  og  1 mus,  også  med 
to  kredse,  den  ene  inden  i den  anden. 

5.  Kapløb  gennem  stigens  underste 

ruder. 

<ler  løbes  fra  en  væg  til  den  modsatte  med 
stigen  som  en  hindring,  der  skal  sættes  igen- 
nem (forhindringsløb),  også  mellem  doblælt- 
bomme  o.  s.  v. 

6.  Lege  vand, 

der  laves  en  rundgang  ved  hjælp  af  ribbe- 
vægge,  stiger,  tove,  skamler  o.  s.  v.;  alle  går 
rundt  efter  og  om  ved  hverandre;  de,  der  rø- 
rer ved  gulvet,  er  druknede  og  skal  sætte 
sig  hen  til  læreren;  den,  der  holder  sig  længst, 
eller  den,  der  har  gået  flest  omgange,  har 
vundet. 

7.  Trække  i firkant, 

det  sammenbundne  reb  lægges  i firkant  på 
gulvet,  der  tages  fat  med  en  hånd  i hvert 
hjørne,  en  skammel  eller  deslige  er  sat  ud 
for  hjørnerne  i passende  afstand,  det  gælder 
at  faa  fat  i sin. 

8.  Først  til  mål, 

børnene  sidder  med  korslagte  ben  og  ansig- 
tet mod  væggen,  læreren  står  i modsat  ende 
af  salen,  på  et  tegn  springer  alle  op  og  stræver 
at  komme  først  hen  til  læreren. 

9.  Klap  op, 

børnene  i en  kreds,  en  går  rundt,  slår  en  i 
kredsen  på  ryggen,  de  løber  hver  sin  vej 
rundt  om  kredsen,  første  mand  tilbage  er 
fri,  den  anden  går. 

10.  Fodbold, 

kan  spilles  på  skolepladsen;  små  børn  skal 
have  en  stor  fodbold,  da  den  ikke  springer 
så  højt  for  dem  og  er  lettere  at  ramme, 
hvad  der  er  en  fordel  for  medspillernes 
skinneben.  Fodbold  er  et  fortrinligt  spil  for 
børn  i skolens  nederste  klasser,  når  man 
lader  dem  spille  det  i fri  form,  to  partier, 
hvert  med  sit  mål,  ellers  ingen  opstilling 
eller  spilleregler.  I førstningen  løber  alle  i 
klump  og  tager  hænderne  til  hjælp,  efter- 

hånden  får  så  en  så  en  anden  lidt  idé  om 
spillet,  holder  sig  tilbage  fra  de  andre  og 
gør  mere  beregnede  spark,  tilsidst  kommer 
ønsket  om  fastere  former  for  spillet  fra  bør- 
nene selv  samtidig  med,  at  de  er  bievne 
modne  til  at  gennemføre  dem. 

21.  Hans  og  Grete, 

som  beroligende  syssel  i sidstningen  af  timen 
efter  løbelege.  Der  dannes  kreds,  Hans  bin- 
des for  øjnene  (også  Grete  kan  bindes  for 
øjnene,  så  bliver  legen  sværere),  Hans  råber 
»Grete«,  Grete  svarer  ved  at  klappe  i hæn- 
derne, han  skal  søge  at  fange  hende  og  sige, 
hvem  det  er. 


.3 


ANDET  ÅR 

ALDER  7—8  ÅR 


3 


ØVELSER. 


1.  Armbevægelser, 

»hænderne  til  siden«,  »hænderne  ned«  eller 
»hænderne  i vejret«;  disse  bevægelser  er,  når 
de  tages  i skiftende  retning  og  sammensæt- 
ning, en  opmærksomhedsøvelse. 

2.  Fodslutning, 

med  høj  tælling  i takt,  1 — 2 — 3 ...  10. 

3.  Stå  på  et  ben, 

det  andet  ben  bøjet  bag  op,  tage  fat  om 
vristen,  skifte  ben  snart  hurtigt,  snart  lang- 
somt, bliver  på  denne  måde  en  opmærksom- 
hedsøvelse. 

4.  S V i b h o p, 

vingstående,  »hop  ud  og  ind  — yp«- 

5.  Slangegang, 

rækken  marcherer  i bugtninger  paa  kryds  og 
tværs. 

6.  Opslutning  fra  march, 

fløjmanden  marcherer  på  stedet,  de  andre 
marcherer  op  og  retter  ind  fremad. 

7.  Hovedrulning. 

8.  Håndlig  ningmedfodkast, 

»ned  på  fire«,  »fodkast  frem,  tilbage«. 

9.  Slå  på  hænder  op  mod  læreren, 

en  del  af  de  flinkeste  børn  vil  være  nået  så 
vidt,  at  de  kan  stå  på  hænderne  på  denne 
måde,  hvis  denne  øvelse  er  drevet  stadig, 
hvad  den  fortjæner. 

10.  Sidde  på  hug, 

»sid  på  hug«,  skilte  fødder,  hele  fodsålen 
på  gulvet. 

11.  Krydssiddende  rejsning. 

Håndbog  i Gymnastik  ved  Gymnastikkommis- 
sionen. 2det  oplag.  s.  225. 

12.  Rygliggende  rejsning  med  ben- 

krydsning. 

Hbg.  s.  225. 

13.  Forlæn  s kolbøtte  med  rejsning, 

Hbg.  s.  217. 

14.  Krigersk  udfald, 

(»Pyrrhiké«)  med  knyttede  hænder,  skiftevis 
stød  fremad;  række  mod  række,  rykkende 
frem  mod  hinanden  eller  stående. 

15.  Armløftning  udad, 

kan  gøres  med  lydelig  ånding  (»blæsebælg«); 
denne  øvelse  kan  bruges  som  åndedræts- 
stilnende  bevægelse.  Den  stadige  brug  af 
dybe  åndinger  er  ikke  nødvendig  overfor 
småbørn,  som  løber  meget,  hvor  ikke  en 
sygelig  stivhed  af  brystkassen  kræver  særlig 
behandling. 


16.  Højdespring  over  lav  træbænk. 

17.  Kolbøtte  over  bom. 

18.  Hænge  i én  arm  i ribbe. 


I 

19.  K 1 a V r e s t i 1 1 i n g i tov, 

slippe  med  den  ene  hånd  og  røre  ved  gulvet. 

20.  Kaste  med  sandposer, 

af  forskellig  vægt,  1 — 2 — 5 kilo,  kaste  længst, 
kaste  til  hinanden  o.  s.  v. 

21.  Forbisnoningirudestige,  , 

og  i dobbeltbom. 

22.  Sidearmgang  i skråtstillet  bom. 

23.  Dyb  håndligning  ved  ribbevæg, 

er  øvelsen  indarbejdet  og  børnene  stærke, 
kan  en  let  kammerat  ved  lærerens  hånd  gå 
hen  over  rækken  trædende  paa  de  andres 
kryds. 

24.  Kropspænding, 

hængende  i høj  ribbe  med  ryggen  mod  væg- 
gen, sætte  hælene  på  den  laveste  ribbe,  der 
kan  nås,  stå  en  ribbe  op  og  »spænd  buen«. 

25.  Ligevægtsgang, 

på  streg,  bræt,  bom;  i sidste  tilfælde  be- 
gyndes med  bommens  højde  mindre  end 
benenes  længde  for  at  undgå  ridesæde  ved 
fald. 

26.  Hoppe  op  på  nederste  ribbe,, 

på  et  ben,  håndfatning,  »hop  op«,  »hop  ned«. 

27.  Dybdespring, 

fra  ribbe,  bom,  bænk. 

28.  Løbe  under  svingreb, 

senere  hoppe  over  svingrebet. 


LEGE. 


1.  Ræven  og  kyllingen, 

en  er  ræv,  fem,  seks  andre  holder  hinanden 
om  livet  i række  bag  hverandre,  den  forreste 
er  hønen  og  skal  med  udbredte  arme  søge 
at  hindre  ræven  i at  få  fat  i den  bagerste, 
kyllingen. 

2.  R y g t r æ k, 

to  står  hver  på  sin  side  af  en  kridtstreg  midt 
i salen  og  har  et  sammenbundet  reb  om  ryg- 
gen, over  den  ene  skulder,  under  den  anden, 
trække  baglæns  til  vægs. 

3.  Akseltræk, 

to  ligger  på  alle  fire  med  hovederne  fra  hin- 
anden, rebet  ligger  om  nakken  og  ind  under 
armene. 

4.  Bro  bro  brille. 

5.  Kapløb  opad  stigen, 

gennem  øvesrte  rude,  tilbage  gennem  underste; 
børnene  må  være  drevne  i at  klavre,  før  læ- 
reren kan  være  vis  på,  at  ikke  en  eller  anden 
lige  med  ét  slipper  sit  tag. 

6.  Stå  trold. 


41 


7.  Trolde  - hovedet, 

alle  står  ved  væggen,  midt  på  gulvet  tegnes 
et  stort  troldehovede,  tegn  gives,  og  de,  som 
derefter  af  dé  andre  bliver  skubbet  ind  på 
hovedet,  er  »ædt«  og  må  sidde  hos  læreren 
og  se  til,  den,  der  bliver  ene  tilbage,  har 
sejret. 

8.  Bytte  gårde. 

9.  H i n k e k a m p, 

hinkende  på  et  ben  ved  et  stød  med  akslen 
at  skubbe  sin  modstander  ned  på  to  ben 
eller  skubbe  ham  udenfor  en  kridtkreds. 

10.  Køre  trillebør, 

man  må  huske,  at  hvis  den,  der  skyder, 
slipper  pludselig,  falder  »håndgængeren«  ned 
på  knæerne;  der  kan  i førstningen  fattes  over 
knæerne. 

11.  Kapløb  opad  ribbevæg. 

12.  Tamp  rør  dig, 

der  sluttes  kreds,  hænderne  holdes  på  ryg- 
gen, den  ene  strakt  ud,  den  anden  fatter  om 
dennes  håndled,  én  går  rundt  med  tampen 
(en  gymnastiksko  eller  lommetørklæde  med 
knude)  og  lægger  den  uset  i en  hånd,  lidt 
efter  råber  han  »tamp  rør  dig«,  og  den,  som 
har  tampen,  dasker  nu  løs  på  sin  sidemand 
til  højre,  som  flygter  kredsen  rundt  stadig 
forfulgt  af  »tamperen«.  Den,  som  fik  tampen, 
går  nu  rundt.  Hvis  nogen  i kredsen  kigger 
tilbage,  får  han  et  dask. 

13.  Lege  krig, 

se  indledningen. 


TREDIE  ÅR 

ALDER  8-9  ÅR 


ØVELSER. 


1.  Nakkefatning, 

den  fletstående  stilling  er  rigtig  udført  en 
rygrettende  øvelse. 

2.  Hugsiddende  skiftning  mellem  hof- 

tefat og  nakkefat. 

4.  Strøet  stående  huggeslag, 

»huggeslag  slå«,  kroppen  bøjes  frem  og  ned 
i slaget. 

5.  Arm  føring  i kreds, 

langsomt,  store  kredse,  med  hånden  knyttet; 
bliver  let  en  åndingsøvelse. 

6.  Appel  march  og  tågang, 

brat  overgang  fra  larmende  til  lydløs  taktgang. 

7.  Kragegang, 

hugsiddende  gang  fremad. 

8.  Skridt  til  siden, 

»et  skridt  til  siden  på  tælling  1 — 2«  udføres 
taktfast. 

9.  Armslag  med  kast  vridning, 

»til  sideslag  arme  op«,  »sideslag  slå«;  under 
kastvridning  til  venstre  slås  den  strakte  venstre 

arm  udad  op  bagtil,  den  højre  bøjes  frem 
for  ved  kroppen,  vedbliver  skiftevis. 

10.  Sidegang  på  tå  i kreds. 

11.  Krigsdans, 

hurtig  opbøjning  af  et  knæ  og  modsat  arm, 
hænderne  knyttede,  under  gang  i kreds  bag 
hverandre. 

12.  Sparkehop  under  løb  frem  og  til- 

bage, 

f remkast  af  benet  med  strakt  knæ  og  vrist, 
rækkevis,  anstrængende  øvelse. 

13.  H o V e d b 0 j n i n g bagud, 

med  dyb  ånding. 


14.  Sidegang  i bom  med  drejning. 

15.  Forlæns  og  baglæns  i bom, 

ved  disse  øvelser  så  vel  som  ved  sidearm- 
gang  kan  en  gymnastiksko  holdes  mellem 
hælene. 

16.  Svalereder, 

fra  hængestilling,  flere  i træk  fra  gulvet, 
flere  i træk  fra  hængestilling,  gyngende  sva- 
lerede. 

17.  Forlæns  opsving  på  bom, 

bommen  først  i brysthøjde. 

18.  Hænge  i benene  i bom, 

løfte  sig  op  fra  hængestilling,  benene  kryd- 
ses over  bommen,  hænge  i det  ene  ben,  det 
andet  ligger  over  dettes  vrist,  modtagning. 

19.  Hænge  i knæhaserne, 

i trapez  eller  bom,  fra  siddestilling  gå  bag- 
over og  ned  at  hænge  i knæhaserne,  derpå 
stå  på  hænder  på  gulvet,  god  modtagning. 

20.  Modhængende  benbagopbøjning  i 

r i b b e V æ g. 

21.  Zigzag-  og  spiralsnoning  i slige. 

22.  Spændbøjning, 

ved  ribbevæg,  fra  knæstående  stilling. 

23.  Flyvespring, 

(tilløbende  forlæns  overslag)  på  springkasse, 
bør  dyrkes  ihærdigt;  flyvespringet  er  en  af 
de  mest  »frigørende«  øvelser,  det  tager  det 
frygtsomme  og  jordbundne  fra  så  vel  små 
som  store  gymnaster. 


LEGE. 


1.  H å n cl  t r æ k, 

fatte  om  håndleddet  med  en  hånd,  mest 
venstre,  trække  modstanderen  til  vægs;  også 
skyde  til  vægs  med  håndfatning. 

2.  Sætte  til  vægs,, 

ved  at  tage  modstanderen  i akslerne  og  skyde 
ham  tilbage,  kan  gøres  fra  midten  af  salen 
eller  ved  at  modstanderne  løher  frem  fra  hver 
sin  væg. 

3.  Hol  m gang, 

med  en  kridtstreg  afgrænses  en  »ø«,  to  står 
derinde  og  søger  at  skyde  hinanden  ud,  også 
flere  samtidig. 

4.  Storme  skansen, 

to  partier,  det  ene  forsvarer  en  horn,  det  andet 
skal  slippe  under  eller  over  den. 

5.  Ræven  ud, 

ræven  har  hule  i et  hjørne  af  salen,  når  de 
andre  raaber  »ræven  ud«,  skal  han  hoppende 
på  et  ben  søge  ta  »slå«  en  af  de  andre,  den, 
der  er  ramt,  bliver  ræv  og  jages  ind  i hulen 
med  hånddask,  ligeså  ræven,  hvis  han  træder 
ned  på  hægge  fødder. 

6.  Veje  salt  og  bære  salt. 

7.  Bære  i guldstol. 

8.  Kapløb  over  stigens  øverste 

planke, 

hvor  stigen  ikke  hænger  for  højt;  man  må 
ved  denne  slags  øvelser  kende  børnene  godt, 
nøvede  børn  falder  ned. 

9.  Stikke  med  bold. 

10.  Hugsiddende  tovtrækning, 
flere  ad  gangen  eller  parvis. 

FJERDE  ÅR 

ALDER  9-10  ÅR 


ØVELSER. 


1.  Ving-knæstående  sidevridning, 

halsen  vrides  med. 

2.  Hop  med  strakte  knæ, 

på  stedet,  fremad,  tilbage,  til  siderne. 

3.  Vende  mølle, 

læreren  kan  stå  bagved  barnet  og  føre  møllen 
ved  at  fatte  barnets  sider  med  krydsede 
hænder. 

4.  Hanemarch, 

gang  med  knæopbøjning  og  hoveddrejning. 

5.  L 0 b, 

lægge  vægt  på  et  jævnt,  roligt,  udholdende  løb. 

6.  March, 

tropmarch,  hver  trop  marcherer  for  sig  rundt 
mellem  de  andre;  march  på  to  rækker,  ræk- 
kerne går  fra  hinanden  og  samles  igen;  march 
i kryds,  rækkerne  gennem  hinanden. 

7.  Hugsiddende  henkast  fremad, 

skiftevis  med  benene,  hurtigt  (af  Hallingen), 
i førstningen  ved  bom,  her  også  med  henkast 
til  siden. 

8.  Arm  svinggang, 

(fredelig  pyrrhiké)  gang  med  lange  skridt  og 
armsving;  sarmsvinggang  gå«. 

9.  Langt  udfald, 

vingstående,  det  bagerste  ben  helt  strakt,  det 
forreste  bøjet  helt  sammen  i knæet  (af  Hal- 
lingen . 

10.  Hoppe  på  et  ben, 

det  andet  bagopbøjet,  fattes  med  modsat  hånd. 

11.  Ving-hugsiddende  svibhop. 

12.  Stående  tåløftning, 

skiftevis  med  fødderne  eller  med  begge  fød- 
der samtidig. 

14.  Ving-hugsiddende  kragehop  frem- 

a d. 

15.  Kraftspring  på  madras. 

Hbg.  s.  221. 


16.  Klavre  i tov. 

17.  Svinge  i tove  med  nedspring  frem- 

a d. 

18.  Opkravling  på  bom, 

til  ridestilling  fra  hængestilling. 

19.  Nedsving  fra  rudestige, 

sidde  på  højt  trin,  gå  bagover  og  hænge  i 
knæhaserne,  sætte  hænderne  på  et  lavere  trin 
og  svinge  sig  ned. 

20.  Rygmodhængende  knæløftning, 
i ribbevæg.  Hbg.  s.  139. 

21.  Opsvingirudestige, 

stå  på  hænder  opad  stigen,  hænge  i knæ- 
haserne og  svinge  sig  op. 

22.  Baglæns  håndgang  nedad  ribbe- 

væg. 

23.  Nedsving  fra  springkasse, 

ligge  på  ryggen  på  springkasse,  glide  ned  med 
hovedet  forrest  til  hænderne  når  gulvet,  stå 
på  hænder  og  svinge  sig  ned. 

24.  Armgang  i strakte  arme  i vandret 

rudestige. 

25.  Sidesiddende  vending  på  bom, 

stadig  på  samme  side  af  bommen,  uden  hæn- 
dernes hjælp,  lav  bom. 

26.  Opsving  til  stuphæng  i ribbevæg, 

stå  med  ansigtet  mod  ribbevæggen,  bøje  sig 
fremad  nedad,  række  hænderne  bagom  op, 
tage  fat  i en  ribbe  og  svinge  benene  i vejret. 

27.  Stående  længdespring, 

oven  »en  å«,  to  kridtstreger,  armene  svinges 
frem. 

28.  Længdespring  med  tilløb, 

kort  afstand  mellem  kridtstregerne,  opspring 
skiftevis  med  højre  og  venstre  fod. 


LEGE. 


1.  Tvekamp  på  ligevægtsbræt, 

to  søger  at  skubbe  hinanden  ned  af  et  bredt 
bræt. 

2.  Ridesiddende  tvekamp  på  lav  vand- 
ret mast, 

madras  under. 

3.  Skyde  i stang. 

4.  Sætte  til  vægs  rækkevis. 

5.  Rækkevis  trækkekamp  med  kæde- 
fatning. 

6.  Bryde  ud  af  fængslet, 

der  dannes  en  fast  kreds  ved  armkroggreb, 
en  skal  bryde  ud. 

7.  Ligge  stiv  og  blive  rejst  op, 

også  bære  stiv  mand,  en  ved  hovedet,  en  ved 
benene. 

8.  Stående  tovtrækning. 

9.  Liggende  brydning, 

a)  en  ligger  på  maven,  en  kammerat  ligger 
på  hans  rj^g  med  armene  under  hans  arm- 
huler og  op  over  hans  nakke,  skal  hindre 
, ham  i at  rejse  sig  op. 

b)  to  ligger  på  ryggen  ved  siden  af  hinan- 
den, på  givet  signal  skal  hver  især  søge 
at  springe  op,  men  hindre  den  anden  deri. 

c)  en  ligger  paa  maven,  en  anden  skal  vende 
ham  om  på  ryggen,  så  at  begge  aksel- 
blade rører  gulvet. 

10.  Den  lille  grænseleg, 

kridtstreg  midt  i salen,  det  ene  parti  skal 
trække  det  andets  medlemmer  over  denne  og 
derved  gøre  dem  til  fanger. 

11.  Den  store  grænseleg, 

to  kridtstreger  (eller  bomme)  tværs  over  sa- 
len, mellem  dem  kæmpes  der,  bag  dem  har 
hvert  parti  sit  rige,  der  gøres  fanger  ved  at 
slæbe  modstandere  over  stregen. 

12.  Trække  krog, 

armen  bøjes  i albuen,  den  ene  skal  trække 
den  anden  med  sig  eller  rette  hans  arm  ud; 
også  som  fingerkrog. 

13.  K æ d e t a g f a t. 

14.  Krydstagfat, 

fangeren  skal  altid  løbe  efter  den,  der  kan 
krydse  ind  imellem  ham  og  den,  han  forfølger, 
denne  leg  egner  sig  særlig  for  skøjteløbere. 

15.  Trække  i to  tove, 

parvis,  fat  i et  tov  med  hver  hånd. 

16.  Stående  skubbekamp, 

to  står  med  skrævende  ben  og  forreste  fod 
mod  fod,  fatte  med  en  hånd  med  tommel- 
greb, den,  der  først  flytter  en  fod,  har  tabt. 

17.  Nakketræk  på  alle  fire, 

sammenbundet  reb  om  nakken,  krybe  bag- 
læns på  alle  fire  trækkende  sin  modstander. 

18.  Nakketræk  stående. 

19.  K r e d s s V i n g, 

læreren  svinger  et  reb  rundt,  børnene  løber 
i kreds  i modsat  retning  og  hopper  over  det, 
de,  som  rammes  af  rebet,  går  ud. 

20.  Sørøver, 

alle  redskaberne  nede,  en  er  sørøver  og  skal 
sætte  efter  de  andre  oppe  i redskaberne,  de, 
der  træder  ned  på  gulvet,  »drukner«  og  må 
sidde  hos  læreren  så  længe,  til  der  kommer 
en  ny  sørøver. 


